**Veliki učitelj Onizuka** (japanski **グレート・ティーチャー・オニヅカ, Gurēto Tīchā Onizuka**), poznat i pod skraćenicom **GTO**, je japanska manga i anime drama-komedija serija autora Tohrua Fujisawe. Radnja se odvija oko 22-godišnjeg mladića, Eikichija Onizuke, bivšeg buntovnika koji odluči promijeniti svoj životni put i postati učiteljem kako bi potaknuo učenike da nešto naprave od svojih života. Priča se dodiruje nekoliko tema o problemima mladeži, kao što su seks, droga i buntovnost. Manga je osvojila veliku nagradu Kodansha 1998. te je nastavak Fujisawinih stripova "Shonan Junai Gumi" i "Bad Company", koje su pratile Onizukua prije nego je postao učitelj. 2009. pojavio se i nastavak mange, "GTO - 14 Days".

Zbog popularnosti priče, napravljeno je nekoliko prilgodbi stripa. Među njima su, izuzev anime serije, japanska TV drama i igrani istoimeni film iz 1999.

Radnja
------

Eikichi Onizuka je 22-godišnji mladić, bivši član buntovne motociklističke bande koji odluči postati učitelj kada primjeti jednog uglednog učitelja koji ima velik utjecaj i naklonost djevojaka. Usprkos tome što jedva upadne u neko trećerazredno sveučilište za profesore, uspijeva položiti ispite i steći diplomu željenog zanimanja. Ipak, odluči postati "najbolji učitelj na svijetu".

Pronalazi posao u nekoj "sumnjivoj" privatnoj školi. Tamo, na njegovo sveopće iznenađenje, umjesto zgodnih djevojaka koje je očekivao, nailazi na buntovne, primitivne mladiće i cinične, muškobanjaste djevojke. Također, njegov razred ima dugu povijest u gradu i već je nekoliko učitelja nagnao na samoubojstvo. Ipak, Onizuka prihvaća izazov te malo po malo dopire do hermetičnih učenika te polako stječe njihovo povjerenje i naklonost.

Glumci
------

* Wataru Takagi - Eikichi Onizuka
* Fumiko Orikasa - Azusa Fuyutsuki
* Junko Noda - Miyabi Aizawa
* Tomokazu Seki - Kunio Murai
* Megumi Ogata - Julia Murai
* Kotono Mitsuishi - Urumi Kanzaki
* Sumi Shimamoto - Chizuru Ohta
* Toru Furuya - Suguru Teshigawara

Kritike
-------

> Nijedan drugi anime, izuzev možda *Okolnosti njega i nje*, ne balansira dramu i komediju toliko dobro kao *GTO*. Zna točno kada treba biti smiješan i kada treba biti ozbiljan. Veliki doprinos njegovom uspjehu proizlazi od odličnog izbora likova. Tu ima toliko puno likova i toliko puno razvoja likova, no ipak se nitko ne izdvaja toliko koliko Onizuka. On je doista jedan od najvećih kreacija ikada. Slično kao Oe Kintaro iz animea *Golden Boy*, i Onizuka se isprva doima kao glup, perverzni momak, ali toliko puno više se krije u njemu nego što se čini.
> 
> – Keitaro

> Zanimljivo, trenuci koji nasmijavaju na glas nemaju najveći učinak na gledatelje, jer *GTO* ima svoj udio u duboko emocionalnoj drami a svaki lik ima svoju detaljnu priču koja objašnjava njihove postupke i osobnost.
> 
> – Scoot

> Ne postoji nijedan drugi anime za koji znam u kojem je cijeli jedan ensemble sporednih likova (nabrojao sam barem deset) prošao kroz toliko razvoja u jednoj seriji...Da zaključim, ovaj anime je potpuno jedinstven i jedno nevjerojatno anime "iskustvo" samo po sebi.
> 
> – Isaac Cynova

Izvori
------

1. ↑  Joel Hahn. „*Kodansha Manga Awards*". *Comic Book Awards Almanac*. Arhivirano iz originala na datum 2007-08-16. Pristupljeno 2007-08-21.
2. ↑  „*GTO - Great Teacher Onizuka: The Movie*". New York Times. Pristupljeno 27-08-2011.
3. ↑  Keitaro (02-03-2003). „*Great Teacher Onizuka - Review*". Anime Academy. Arhivirano iz originala na datum 2011-07-07. Pristupljeno 26-08-2011.
4. ↑  Scoot. „*Great Teacher Onizuka*". The Nihon Review. Pristupljeno 26-08-2011.
5. ↑  Isaac Cynova. „*Great Teacher Onizuka - GTO*". THEM Anime Reviews 4.0. Pristupljeno 26-08-2011.

Vanjske poveznice
-----------------

* *Great Teacher Onizuka* na sajtu IMDb
* Veliki učitelj Onizuka na Anime News Network Encyclopedia
* *Veliki učitelj Onizuka* na AnimeNfo